钦定古今图书集成/明伦汇编/宫闱典/第073卷 > 《立皇太子制》张方平
## 钦定古今图书集成/明伦汇编/宫闱典/第073卷 > 《立皇太子制》张方平

“维我祖宗，继天统业。积有功德，克享上帝之心；肆其
子孙，永承百世之祀。朕祗纂谟烈，详览古今。繄崇建
于元良，实保安于国本。上尊宗庙，孝无大于奉先；下
庇生民，教莫逾于居正。式宣显册，敷告万邦。”皇长子
具官顼，英粹日跻，中和自至。《仁义克涵》之美，言动惟
时；礼乐交错之华，威仪可象。抑畏疏封之重，敏修典
学之勤，亦既多闻，足当大受。是宜诞膺徽命，肇启储
闱，懋升明两之辉，益广在三之道。“非余私于尔顼，惟
天祐于余家。衍宝祚之灵长，成寰区之庆赖。往慎厥
德，以答扬我列圣之光训，不曰休哉！可立为皇太子。”
有司择日，备礼，册命施行。